
ДО 
ОБЩИНСКИ СЪВЕТ
БУРГАС
ДОКЛАДНА  ЗАПИСКА

        ОТ ДИМИТЪР НИКОЛОВ – КМЕТ НА ОБЩИНА БУРГАС

Относно: Проектно предложение в етап на оценка, подадено от ПФА „Странджа“ по първа покана за набиране на  проектни предложения по Резултат 2 – „Подобрен достъп до изкуства и култура“, Програма „Културно предприемачество, наследство и сътрудничество“, Финансов механизъм на Европейското икономическо пространство

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Във връзка със зададени въпроси от оценителна комисия по подадено проектно предложение с Рег. №:BGCULTURE-2.001-0020-M001 от Професионален фолклорен ансамбъл „Странджа“, Културен институт по чл. 8, ал.1 от Закона за закрила и развитие на културата, е необходимо одобрение от страна на Общински съвет – Бургас, на чуждестранния партньор Академия Рейкявик – Исландия, с който ПФА „Странджа“ съвместно е подготвил и подал проектно предложение с наименование „Популяризиране на традиционното фолклорно музикално наследство за привличане на нови публики и достъп до култура за малки и отдалечени населени места“. 
С оглед текущата оценка на проектното предложение, е необходимо допускане на предварително изпълнение на предлаганото решение, при условията на чл. 60, ал. 1 от Административно процесуалния кодекс.

Предвид изложеното и на основание чл. 21, ал. 1, т. 12 и т. 23 от Закона за местното самоуправление и местната администрация, предлагам, Общински съвет - Бургас да приеме следното 
Р Е Ш Е Н И Е:
1. Общински съвет Бургас одобрява „Академия Рейкявик – Исландия“ в качеството на партньор на ПФА „Странджа“ по проектно предложение с Рег. №:BGCULTURE-2.001-0020-M001, първа покана за набиране на  проектни предложения по Резултат 2 – „Подобрен достъп до изкуства и култура“, Програма „Културно предприемачество, наследство и сътрудничество“, Финансов механизъм на Европейското икономическо пространство.
           2. Допуска предварително изпълнение на решението на основание на чл. 60, ал. 1 от Административно процесуалния кодекс.


С УВАЖЕНИЕ,
ДИМИТЪР НИКОЛОВ
КМЕТ НА ОБЩИНА БУРГАС

